Seo se ilego sa diragalela Jona se ka re kgothatša bjang ge re swerwe ke bolwetši bjo bo sa folego? (Jon 2:1, 2, 7, 9) 5 Tumelo ya rena e a re matlafatša. Ka mohlala, e re thuša go lwantšha ditlhaselo tša Diabolo, lona lenaba la rena le matla. (Baefeso 6:16) Le gona, ka ge re bota Jehofa, ga se ra swanela go tshwenyega kudu ge re na le mathata. Jehofa o holofeditše gore o tla re nea seo re se hlokago ge e ba re na le tumelo go yena e bile re etiša pele Mmušo wa gagwe. (Mateo 6:30-34) Go feta moo, ka baka la tumelo ya rena, Jehofa o tla re nea mpho e kgahlišago kudu ya bophelo bjo bo sa felego.—Johane 3:16. Mohlamongwe o ile wa ba le mahlatse a go amogela ditrekere le ditlhamo tša temo go Kgoro ya Temo goba go mokgahlo wo mongwe. E ka ba gore ga se wa fiwa ditlhamo tše go di diriša o noši, eupša o swanetše go di diriša le batšweletši ba bangwe ka go šielana. Maemo a mohuta wo a boima. Le ge go le bjalo, gopola gore o na le mahlatse go feta batšweletši ba bangwe ba mmalwa bao ba se nago le sebaka sa go diriša ditrekere le ditlhamo dife kapa dife.